Piekniekkonsert: Riana Nel | Afrikaanse Taalmuseum en -monument
Piekniekkonsert: Riana Nel
Riana wag vir jou onder die sterre by die Taalmonument
“Ek staan onder die aand se sterre. Vrede vind ek in die stille nag. Dit is waar ek vir jou wag.” Só sing die gewilde sanger, liedjieskrywer en gebore Namibiër Riana Nel wat op ‘n heerlike someraand op die piekniek-planke by die Afrikaanse Taalmonument in die Paarl gaan optree. Op Saterdag, 3 Februarie 2018, wil sy almal omvou met haar musiek as deel van die monument se Konsertreeks – waaroor inwoners, buitelanders en toeriste mal is – en wat ten bate van die ‘Laat ons Lees!’ geletterheidsprojek vir kinders is.
Riana se borrelende persoonlikheid en eindelose talent is ‘n wenkombinasie wat tot diep binne in jou siel kruip met haar lirieke en onvergeetlike vertonings. Haar albums ‘Oopmond’ , ‘The Cure’, ‘Someone with Skin’ , ‘Collection Set’, ‘Die Moeite Werd’, ‘Die Regte Tyd’ en ‘Jy Sal Weet’ het al talle pryse verower en multi-platinum verkope bereik; iets wat haar een van die lande se gewildste sangers maak.
Vir verdere inligting, skakel 021 863 0543/4809 of besoek www.taalmonument.co.za en www.facebook.com/afrikaansetaalmonument. Meer oor Riana by www.riananel.co.za